tramal a zápcha
Dobry deň prajem,asi 2 týždne uzivam tramal ( pre silnú bolest kolena)vkvapkach.( 2x denne po 20 kvapiek.) Nakoľko je to ťazky liek a mám viacdňové zápchy,chcem sa spýtať či môžem nahradit tramal napr.Voltarenom.

Ďakujem pekne
Dobrý deň,
ďakujeme za Vašu otázku.
Liek Tramal obsahuje liečivo tramadol, čo je analgetikum (liek proti bolesti) triedy opioidov pôsobiace na centrálny nervový systém. Používa sa na liečbu strednej až silnej bolesti. Medzi časté vedľajšie účinky lieku Tramal patrí práve zápcha. Liek Voltaren obsahuje diklofenak,ktorý patrí do skupiny liekov označovaných ako nesteroidové protizápalové liečivá (NSAID). Liek sa používa na úľavu od bolesti, ktorý tiež zmierňuje prejavy zápalu (opuch) a znižuje horúčku. Nejedná sa o adekvátnu náhradu lieku Tramal a z toho dôvodu nemôžem posúdiť, či Vám daný liek zaberie na silnú bolesť. Keďže máte liek Tramal predpísaný od lekára a je viazaný na lekársky predpis, je potrebné lekára upovedomiť o výskyte vedľajších účinkov tohto lieku a ten na základe Vášho celkového zdravotného stavu posúdi ďalší postup v liečbe.
Prajem skorú úľavu od ťažkostí.
S pozdravom
Mgr. Emma Halás Haluščíková